PATVIRTINTA

Šalčininkų r. Eišiškių l/d „Žiburėlis“

direktoriaus 2019 m. gruodžio 27 d.

įsakymu Nr. V- 98

**DARBUOTOJŲ PAVADAVIMO TVARKOS APRAŠAS**

**I. BENDROSIOS NUOSTATOS**

1. Šalčininkų r. Eišiškių lopšelis-darželis „Žiburėlis“ (toliau - darželis), siekdamas vaikų gerovės ir saugumo užtikrinimo, ugdymo programos bei veiklos planų įgyvendinimo, atsižvelgdamas į įstaigos finansines galimybes, nustato darželio darbuotojų pavadavimo tvarką.

2. Darbuotojas, vykdamas į seminarą, mokymus arba dėl svarbių asmeninių priežasčių negalėdamas atvykti į darbą, privalo prieš tris dienas (bet ne vėliau kaip prieš dieną) informuoti darželio direktorių nurodydamas tikslius terminus, pateikdamas išvykimo būtinumą patvirtinančius dokumentus.

3. Susirgęs darbuotojas informuoja darželio direktorių arba direktoriaus pavaduotoją ugdymui tą pačią dieną.

4. Pavaduojantis darbuotojas vykdo pareigybės apraše numatytas funkcijas.

**II. DARBUOTOJŲ PAVADAVIMO TVARKA**

5. Darbuotojams išvykus į seminarus, mokymus, studijas, turint nedarbingumo pažymėjimą ar neatvykus į darbą dėl svarbių asmeninių priežasčių ir kt. organizuojamas pavadavimas.

5.1. Darželio direktorius pasirašo su darbuotoju raštišką susitarimą dėl papildomo darbo organizavimo ir jo apmokėjimo. Toks susitarimas yra darbo sutarties priedas. Susitarimui dėl papildomo darbo privalomos formos nėra.

5.2. Direktoriaus pavaduotojas atlieka grafiko keitimus ir informuoja pavaduojantį darbuotoją.

5.3. Darbo laiko apskaitos žiniaraštyje žymimos papildomo darbo (pavadavimo) valandos.

6. Nesant galimybės arba nenorint pavaduoti, darbuotojas turi teisę atsisakyti.

7. Pavaduojant laikinai nesančius darbuotojus jų ligos, atostogų, kvalifikacijos tobulinimo laikotarpiu leidžiama dirbti neviršijant Darbo Kodekso numatytų 60 savaitinių valandų.

**III. APMOKĖJIMAS UŽ PAVADAVIMĄ**

8. Pavaduojantiems darbuotojams už papildomai atidirbtas valandas mokama pagal jiems nustatytą (100 proc.) pareiginės algos pastoviosios dalies koeficientą.

Pavyzdys. Apmokėjimas už 2020 m. rugpjūčio mėn. atidirbtas **21,36 val.** papildomo darbo taikant **5,72 koeficientą**.

Skaičiavimas: 5,72 \*176Eur=1006.72 Eur

2020.08. – yra 21 d.d. tai yra – 151.12 val.

1006.72 Eur /151.12val.=6.66 Eur už 1 valandą.

6,66 eur \* 21,36 val=142.26 Eur

Išmokėti už papildomą darbą **142,26 Eur.**

**IV. BAIGIAMOSIOS NUOSTATOS**

9. Organizuojant pavadavimą visais atvejais siekiama abipusio supratimo, geranoriškumo ir sutarimo.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_